നിക്ഷേപം സുഗമമാക്കല് ബ്യൂറോയില് 12 അംഗം നാലു ബില്ല് നിയമസഭ പാസാക്കി തിരുവനന്തപുരം അമ്ബത് കോടിയില് കൂടുതല് നിക്ഷേപമുള്ള വ്യവസായ സംരംഭങ്ങളുടെ നടപടി സമയബന്ധിതമാക്കുന്ന നിക്ഷേപം സുഗമമാക്കല് ബ്യൂറോയില് 12 അംഗം. വ്യവസായവകുപ്പിന്റെ നിക്ഷേപം പ്രോത്സാഹിപ്പിക്കല് ചുമതലയുള്ള സെക്രട്ടറി സമിതി ചെയര്മാനാകും. ഇത് വ്യവസ്ഥ ചെയ്യുന്ന 2021ലെ കേരള സൂക്ഷ്മ ചെറുകിട ഇടത്തരം വ്യവസായ സ്ഥാപനങ്ങള് സുഗമമാക്കല് ബില് നിയമസഭ ഏകകണ്ഠമായി അംഗീകരിച്ചു. അഗ്നിശമന സേനാ ഡയറക്ടര്, സംസ്ഥാന വ്യവസായ വികസന കോര്പറേഷന് എംഡി, ചീഫ് ടൗണ് പ്ലാനര്, ലേബര് കമീഷണര്, ഫാക്ടറീസ് ആന്ഡ് ബോയിലേഴ്സ് ഡയറക്ടര്, ചീഫ് ഇലക്ട്രിക്കല് ഇന്സ്പെക്ടര്, ഹെല്ത്ത് സര്വീസസ് അഡീഷണല് ഡയറക്ടര്, നഗരകാര്യ ഡയറക്ടര്, പഞ്ചായത്ത് ഡയറക്ടര്, വ്യവസായ വാണിജ്യ ഡയറക്ടര്, ചെയര്മാന് അനുയോജ്യമെന്നു തോന്നുന്ന വകുപ്പ് സെക്രട്ടറിയോ ഡയറക്ടറോ എന്നിവരാണ് അംഗങ്ങള്. അപേക്ഷ സമര്പ്പിച്ച് ഏഴു ദിവസത്തിനകം ലൈസന്സിന് അനുമതി ബില് ഉറപ്പാക്കും. ബില്ലിന്റെ ചര്ച്ചയ്ക്ക് വ്യവസായമന്ത്രി പി രാജീവ് മറുപടി നല്കി. പി നന്ദകുമാര്, പ്രമോദ് നാരായണന്, കെ ബാബു, വി ശശി, മഞ്ഞളാംകുഴി അലി, പി സി വിഷ്ണുനാഥ്, ഐ സി ബാലകൃഷ്ണന്, നജീബ് കാന്തപുരം എന്നിവര് ചര്ച്ചയില് പങ്കെടുത്തു. കള്ള് വ്യവസായ ബോര്ഡിന് അംഗീകാരം പരമ്ബരാഗത കള്ള് വ്യവസായത്തിന്റെ സംരക്ഷണത്തിനുള്ള കേരള കള്ള് വ്യവസായ വികസന ബോര്ഡ് ബില് സഭ പാസാക്കി. കള്ളില്നിന്ന് മൂല്യവര്ധിത ഉല്പ്പന്നങ്ങള്ക്കായി സംരംഭങ്ങള് സ്ഥാപിക്കുക, അത്യുല്പ്പാദനശേഷിയുള്ള വൃക്ഷം വച്ചുപിടിപ്പിക്കുക, വിനോദ സഞ്ചാര മേഖലകളില് ആധുനിക കള്ള് ഷാപ്പ് സ്ഥാപിക്കുക തുടങ്ങിയവ ബോര്ഡിന്റെ ചുമതലയാകും. എക്സൈസ് മന്ത്രിക്കായി മന്ത്രി പി രാജീവ് ചര്ച്ചയ്ക്ക് മറുപടി നല്കി. ക്ഷേമനിധി അംഗങ്ങളായ കയര്ത്തൊഴിലാളികളുടെയും സ്വയം തൊഴില് എടുക്കുന്നവരുടെയും ക്ഷേമനിധി പ്രവര്ത്തനങ്ങള് വിപുലീകരിക്കുന്ന കേരള കയര്ത്തൊഴിലാളി ക്ഷേമനിധി ഭേദഗതി ബില്ലും നിയമസഭ പാസാക്കി. തൊഴിലാളികളുടെ അംശാദായവിഹിതം അഞ്ചില്നിന്ന് 20 രൂപയാക്കും. മണ്ണിലെ ധാതുക്കളിന്മേലുള്ള ഉടമസ്ഥാവകാശം സംബന്ധിച്ച് സംസ്ഥാനത്ത് ഏകീകൃത നിയമം നടപ്പാക്കുന്നതിനായി കൊണ്ടുവന്ന ഓര്ഡിനന്സിനു പകരമുള്ള കേരള ധാതുക്കള് അവകാശങ്ങള് നിക്ഷ്പതമാക്കല് ബില്ലും സഭ ഏകകണ്ഠമായി അംഗീകരിച്ചു. കെ ബാബു നെന്മാറ, കെ ബാബു തൃപ്പൂണിത്തുറ, തിരുവഞ്ചൂര് രാധാകൃഷ്ണന്, ജോബ് മൈക്കിള് എന്നിവര് ചര്ച്ചയില് പങ്കെടുത്തു.